Document ID: 32009D0002

KOMISIJOS SPRENDIMAS
2008 m. gruodžio 18 d.
iš dalies keičiantis Sprendimą 2005/779/EB dėl Sicilijos įtraukimo į Italijos regionų, pripažintų neužsikrėtusiais kiaulių vezikuline liga, sąrašą
(pranešta dokumentu Nr. C(2008) 8344)
(Tekstas svarbus EEE)
(2009/2/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. birželio 26 d. Tarybos direktyvą 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą (1), ypač į jos 10 straipsnio 4 dalies trečią sakinį,
kadangi:
(1)
2005 m. lapkričio 8 d. Komisijos sprendimas 2005/779/EB dėl gyvūnų sveikatos apsaugos priemonių nuo kiaulių vezikulinės ligos Italijoje (2) buvo priimtas reaguojant į šios ligos atvejus Italijoje. Šiuo sprendimu nustatytos gyvūnų sveikatos apsaugos nuo kiaulių vezikulinės ligos taisyklės šios valstybės narės regionams, pripažintiems neužkrėstais kiaulių vezikuline liga, ir regionams, pripažintiems užkrėstais ta liga. Šie regionai išvardyti Sprendimo 2005/779/EB prieduose.
(2)
Siekiant, kad visiems Italijos regionams būtų suteiktas ligos neapimtos teritorijos statusas, keletą metų Italijoje buvo įgyvendinama kiaulių vezikulinės ligos likvidavimo ir stebėsenos programa.
(3)
Italija pateikė Komisijai informaciją, patvirtinančią, kad Sicilija neužkrėsta kiaulių vezikulinės liga, ir įrodančią, kad šiame regione liga buvo likviduota. Išnagrinėjus šią informaciją ir atsižvelgiant į teigiamus metinių likvidavimo ir stebėsenos programų įgyvendinimo Italijoje rezultatus, tikslinga Siciliją pripažinti neužkrėsta kiaulių vezikuline liga.
(4)
Todėl Sprendimas 2005/779/EB turėtų būti atitinkamai iš dalies pakeistas.
(5)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimas 2005/779/EB iš dalies keičiamas taip:
1)
I priede po Sardinijai skirto įrašo įterpiama:
„-
Sicilija“;
2)
II priede Sicilijai skirtas įrašas išbraukiamas.
2 straipsnis
Šis sprendimas skirtas valstybėms narėms.
Priimta Briuselyje, 2008 m. gruodžio 18 d.

Labels: 0
18
6